Everybody’s Somebody’s Fool

«Everybody's Somebody's Fool» er en amerikansk popsang, skrevet av Jack Keller (melodi) og Howard Greenfield (tekst). Den ble en nummer én-hit for Connie Francis i midten av 1960.

Selv om «Everybody's Somebody's Fool» ble skrevet som en bluesaktig ballade, forestilte Francis seg sangen som et nummer i polkastil, slik at den ville klare seg godt i det vesttyske markedet. Produsent Arnold Maxin fulgte Francis' råd på sessionen 7. april 1960 i Olmstead Studios, New York City, da Francis spilte inn sangen med the Joe Sherman orchestra. Den ble utgitt på singlen MGM MGM-45-1086.

I USA var det meningen at «Everybody's Somebody's Fool» skulle tjene som B-siden til sporet «Jealous of You (Tango Della Gelosia)», som i likhet med Francis' foregående A-sidehit «Mama» var en ballade av italiensk opprinnelse, men de fleste radiostasjonene valgte å spille «Everybody's Somebody's Fool» i stedet.

Francis' instinkt med hensyn til «Everybody's Somebody's Fool»s vesttyske hitpotensial viste seg å være korrekt. Fremført som «Die Liebe ist ein seltsames Spiel» ble sangen den bestselgende singlen i 1960 i Vest-Tyskland, hvor den engelskspråklige versjonen nådde en 25.-plass. Oversatte versjoner av sangen innbefatter de med Celly Campello (på portugisisk som «Alguém e bobo de alguém», Marketta Joutsi (på finsk som «Pajunköyttä») og Siw Malmkvist (på svensk som «Tunna Skivor»). Etter «Everybody's Somebody's Fool» begynte Francis selv å spile inn alle sine singleutgivelser på flere ulike språk.

Britiske Jean Campbell spilte inn en coverversjon på singlen Embassy 4 WB 407 i 1960.45cat

«Everybody's Somebody's Fool» ble spilt inn på nytt i 1979 av Debby Boone, som tidligere hadde hatt Top 20 C&W-hits med sine nyinnspillinger av Connie Francis-hitene «My Heart Has a Mind of Its Own» og «Breakin' in a Brand New Broken Heart». Boones versjon nådde imidlertid bare en 48.-plass på C&W-listen.

Sangen har også vært albumspor med Lynn Anderson, Ann Breen, Sierra Hull, Margo, Jody Miller, Marie Osmond, Sandy Posey og Bobby Vee.

Arrangementet har blitt lagt merke til for sin orgelinnledning. Det er det eneste stedet i dette arrangementet som har orgel.

 Norske versjoner 
En tekstforfatter, som ikke er angitt i innspillingsjournalen, har skrevet en norsk tekst med tittelen «Hvorfor gråte tårer». Den finnes også i Ottar Johansens oversettelse, «Det hender i blant». Arne Bendiksens norske tekst bærer tittelen «Det er klart at det hender iblant». P.G. Roness har skrevet en norsk tekst. Den heter «Åh, John».

 Innspillinger 
 År Sangtittel Albumtittel Artist Tekstforfatter Platetype Platemerke og katalognummer1960Innspilt 17. oktober 1960«Hvorfor gråte tårer»«Grynet» Molvig med Kjell Karlsens orkester: Hvorfor gråte tårer (RCA NA 1253, single, 1960) «Grynet» Molvig med Kjell Karlsens orkesterSingleRCA NA 12531976«Det hender i blant»Diverse artister: Countryfest 1 (Talent TLS 3016, LP, 1976) Countryfest 1 Rita EngebretsenOttar JohansenLPTalent TLS 30161987«Det er klart at det hender iblant»Rita Engebretsen: Knallgode låter (Sandy GHLP 102, LP, 1987) Knallgode låter Rita EngebretsenArne BendiksenLPSandy GHLP 102 1992«Åh, John»Anitas Orkester: I vinden (Pan CD 001, CD, 1992)I vinden Anitas OrkesterP. G. RonessCDPan CD 001  

 Listeplasseringer 
 Artist liste Høyeste  plassering Uker på listen Dato for listeplassering Connie Francis  VG-listanorwegiancharts.com - Connie Francis - Everybody Is Somedody's Fool# 121 (# 1 i 8 uker)1960 Connie Francis Chart Stats - Connie Francis - Everybody's Somebody's Fool# 51320. august 1960 Connie Francis  Billboard Hot C&W Sides# 241960 Connie Francis  Billboard Hot R&B Sides# 21960 Connie Francis  Billboard Hot 100-listen# 1# 1 i 2 uker1960

 Fotnoter og referanser 



Kategori:Sanger fra USA
Kategori:Sanger fra 1960